ग्रां च हैजे दी बमारी फेंली तां महैंत होरें गलाया हा, "रामचरण! तूं इत्थें मठ च गै रौह्।" उनें दिनें दिन भर चिलम ठंडी नेही होंदी। इक दिन महैंत हुंदा ‘बीजक’ जली गेआ। खबरै किआं चिलमै दी अग्ग उस बीजक उप्पर पेई! महैंत होरें रोंदे-रोंदे गलाया हा, ‘रामचरण भाई! सतगुर साब क्रोधी होई गे लबदे न। इसदा दंड भोगना पौना ऐ। किश खराबी होग।’... अगलै रोज मठ दे इक साधु गी दस्त ते तोआड़ा होन लगिआं। त्रिऐ रोज उस साधु ने शरीर छोड़ेआ तां महैंत होर बमार होई गे। बाबू जी ने उन्दी मती सेवा कीती। शरीर छोड़ने कशा पैह्लें महैंत होरें गलाया हा, ‘हून अखीरी बारी दी चिलम पलाई छोड़, रामचरणा!’